Številka.: 03210-14/2015-3

Datum : 8. 12. 2015

**ZAPISNIK**

15. seje Odbora za gospodarske javne službe in promet, ki je bila 7. decembra 2015 ob 16.00 uri **v** prostorih»LPP«, Celovška cesta 160, Ljubljana

**Navzoči:**

Julijana ŽIBERT, Tomaž KUČIČ, Anton PODOBNIK, Anton KRANJC, Janez ŽAGAR,

Igor PRODANOVIĆ, Emilija MITROVIĆ

**Ostali navzoči:**

Peter HORVAT, Jasna TUŠAR, Mirko BRNIČ JAGER, Franc MOŽINA, Jošt ŠMAJDEK, Gregor CUNDER, Igor PETEK, Damjan KREGAR

Predsednica je predlagala naslednji

dnevni red:

1. Pregled zapisnika 14. seje odbora
2. Predlog Odloka o posebni rabi javnih površin v lasti Mestne občine Ljubljana
3. Predlog Odloka o spremembah in dopolnitvah Odloka o obdelavi mešanih komunalnih odpadkov in odlaganju ostankov predelave ali odstranjevanja komunalnih odpadkov s predlogom za hitri postopek

V nadaljevanju bomo imeli predstavitev:

**»Mestni potniški promet v Ljubljani«**

Pri tej točki nas bodo s tematiko seznanili predstavniki JP LPP d.o.o. in Oddelka za gospodarske dejavnosti in promet. Po krajšem uvodu si bomo ogledali tudi najnovejši mestni avtobus.

Dnevni red je bil soglasno sprejet s 7 glasovi ZA od 7 navzočih članov

AD 1

Na predlog zapisnika 14. seje ni bilo razprave niti pripomb, zato so člani odbora sprejeli

**SKLEP**

Potrdi se zapisnik 14. seje Odbora za gospodarske javne službe in promet

Sklep **JE**  bil sprejet s 7 glasovi ZA, **0** glasovi PROTI od 7 navzočih

AD 2

Uvodna pojasnila je podala Jasna Tušar. Pove, da so bili potrebni nekateri popravki, predvsem zaradi razjasnitve nekaterih členov v osnutku. Pove, da je strokovna služba obravnavala tudi prijete amandmaje Svetniškega kluba SDS, jih proučila in vse zavrnila. Večina njih se ne nanaša na uporabo javne površine oz. je materija zajeta že v drugih predpisih.

Vložene amandmaje Svetniškega kluba SDS je obrazložil Mirko Brnič Jager. Z amandmaji so želeli slediti tudi izrečenim pobudam in pripombam meščanov, predvsem pa vplivati na ravnanje posameznikov in samostojnih podjetnikov, ki se ukvarjajo s to dejavnostjo in upravljavce gostinskih vrtov.

Po krajši obravnavi točke je odbor prvo prešel na glasovanje o posameznih amandmajih, ki jih je vložil Svetniški klub SDS in sprejel naslednje sklepe.

1. **SKLEP**

**Odbor za gospodarske javne službe in promet podpira 1. amandma Svetniškega kluba SDS, ki se glasi:**

**3 člen**

**Doda se nov 3. odstavek, ki se glasi:**

**Stanovalcem objektov, ki neposredno mejijo na javne površine, kjer se posebna raba javne površine za namene iz 2. člena (2. točka in prva alineja 4. točke,), pridobi z dokončnostjo dovoljenja, ki ga izda organ Mestne uprave MOL pri sklepanju poslov, prizna status stranke v postopku.**

**Ostali odstavki se preštevilčijo.**

**Sklep NI bil sprejet** z 2 glasom ZA 3 glasovi PROTI od 7 navzočih.

1. **SKLEP**

**Odbor za gospodarske javne službe in promet podpira 2. amandma Svetniškega kluba SDS, ki se glasi:**

**4. člen**

Dopolnitev 2. odstavka. Na koncu drugega odstavka se doda nov stavek, ki se glasi:

**»En član komisije je predstavnik stanovalcev objekta, ki meji na javno površino, ki je predmet razpisa.«**

**Sklep JE bil sprejet** s 4 glasovi ZA 3 glasovi PROTI od 7 navzočih.

1. **SKLEP:**

**Odbor za gospodarske javne službe in promet podpira 3. amandma Svetniškega kluba SDS, ki se glasi:**

**4. člen**

Doda se nov 3. odstavek, sedanji tretji odstavek in ostali se prestavijo za eno mesto naprej:

**Komisija za vodenje postopka za izvedbo javnega zbiranja ponudb, za namene iz 2. člena (2. točka in prva alineja 4. točke), pridobi soglasje zbora stanovalcev objekta, ki meji na javno površino, ki je predmet posebne rabe javne površine.**

**Sklep JE bil sprejet** s 4 glasovi ZA 3 glasovi PROTI od 7 navzočih.

1. **SKLEP:**

**Odbor za gospodarske javne službe in promet podpira 4. amandma Svetniškega kluba SDS, ki se glasi:**

**11. člen**

**Dopolnitev 2. odstavka:**

**Na koncu prvega stavka se doda nov stavek, dosedanji drugi stavek drugega odstavka postane tretji stavek.**

**Termična priprava hrane je dovoljena le z zaščitnimi napami, ki preprečujejo onesnaževanje okolja**.

**Doda se nov tretji odstavek, ki se glasi:**

(3) **Z globo 5000 eurov se kaznuje pravna oseba, samostojni podjetnik posameznik in posameznik, ki samostojno opravlja dejavnost, ki ravna v nasprotju s drugim odstavkom tega člena**.

**Sklep NI bil sprejet** z 2 glasovom ZA 3 glasovi PROTI od 7 navzočih.

1. **SKLEP:**

**Odbor za gospodarske javne službe in promet podpira 5. amandma Svetniškega kluba SDS, ki se glasi:**

**13. člen**

**Doda se nova prva alineja:**

**- na trgih in ulični mreži peščevih površin se za urgentno intervencijo zagotovi prehod v širini 3,0 m, ki ne sme biti zaseden z opremo gostinskega vrta,**

**Sklep NI bil sprejet** s 3 glasovi ZA 3 glasovi PROTI od 7 navzočih.

1. **SKLEP:**

**Odbor za gospodarske javne službe in promet podpira 5. amandma Svetniškega kluba SDS, ki se glasi:**

**28. člen**

**V prvem odstavku se doda nova prva, druga, tretja in četrta alineja, ostale alineje se prestavijo:**

**– postavitev gostinskega vrta na območju ceste, če cesto med osmo in triindvjseto uro, vsako uro prevozi več kot 15 avtobusov LPP s pogonom na fosilna goriva,**

**– postavitev gostinskega vrta na območju ceste z velikim pretokom osebnih vozil, kjer se z meritvami ugotovi dnevni presežek dovoljenih vrednosti nevarnih emisij,**

**– uporabljati gostinske žare na trda goriva v sklopu strežbe na javnih površinah in lokalih,**

**– uporabljati v kioskih termične bloke za pripravo hrane brez zaščitnih nap za prestrezanje emisij.**

**Dodajo se novi drugi, tretji in četrti odstavek, ki se glasijo:**

**(2) Z globo 5.000 eurov se kaznuje za prekršek pravna oseba, samostojni podjetnik posameznik in posameznik, ki samostojno opravlja dejavnost, ki ravna v nasprotju s prvo ali drugo alinejo prvega odstavka tega člena, njihova odgovorna oseba pa z globo 1.500 eurov.**

**(3) Z globo 5.000 eurov se kaznuje za prekršek pravna oseba, samostojni podjetnik posameznik in posameznik, ki samostojno opravlja dejavnost, ki ravna v nasprotju s tretjo alinejo prvega odstavka tega člena, njihova odgovorna oseba pa z globo 2.000 eurov.**

**(4) Z globo 3.000 eurov se kaznuje za prekršek pravna oseba, samostojni podjetnik posameznik in posameznik, ki samostojno opravlja dejavnost, ki ravna v nasprotju s četrto alinejo prvega odstavka tega člena, njihova odgovorna oseba pa z globo 1.000 eurov.**

**Sedanji drugi do sedmi odstavek se ustrezno preštevilčijo**

**Sklep NI bil sprejet** z 2 glasovi ZA 3 glasovom PROTI od 7 navzočih

Po glasovanju o amandmajih je odbor glasoval še o celotni točki in sprejel naslednji:

1. **SKLEP:**

**Odbor za gospodarske javne službe in promet podpira predlog Odloka o posebni rabi javnih površin v lasti Mestne občine Ljubljana in predlaga Mestnemu svetu Mestne občine Ljubljana, da ga sprejme.**

**Sklep JE bil sprejet** s 5 glasovi ZA 1 glasom PROTI od 7 navzočih.

AD 3

V tej točki je kratko obrazložitev podala Jasna Tušar. Pove, da se poleg mešanih komunalnih odpadkov vnese v odlok še druge vrste odpadkov, biorazgradljivimi odpadki ter ostankov predelave ali odstranjevanja komunalnih odpadkov. Vse to je posledica izgradnje Regijskega centra za ravnanje z odpadki Ljubljana.

V razpravi je bilo nekaj vprašanj glede kalkulacije cene. In sicer ob kalkulaciji za ceno za enoto odpadkov glede na časovno obdobje –eno leto, ali na tonažo odpadkov.

Petek: cene bodo kljub vsemu nekoliko nižje za uporabnike

Odbor je nato razpravljal še o hitrem postopku.

Po obravnavi točke je odbor sprejel naslednja sklepa:

1. **SKLEP:**

Odbor za gospodarske javne službe in promet podpira sprejem predloga Odloka o spremembi in dopolnitvi Odloka o obdelavi mešanih komunalnih odpadkov in odlaganju ostankov predelave ali odstranjevanja komunalnih odpadkov s predlogom za hitri postopek

**Sklep JE bil sprejet** s 7 glasovi ZA 0 glasom PROTI od 7 navzočih

**2. SKLEP:**

**Odbor za gospodarske javne službe in promet podpira predlog Odloka o spremembi in dopolnitvi Odloka o obdelavi mešanih komunalnih odpadkov in odlaganju ostankov predelave ali odstranjevanja komunalnih odpadkov in predlaga Mestnemu svetu, da ga sprejme.**

**Sklep JE bil sprejet** s 7 glasovi ZA 0 glasom PROTI od 7 navzočih

**AD. 4**

**»Mestni potniški promet v Ljubljani«**

V tej točki je uvodno pojasnilo podal Peter Horvat.

Temeljno poslanstvo družbe je bilo že od vsega začetka zagotoviti meščanom javni prevoz, ki bo dostopen večini prebivalcev, varen, zanesljiv in ne predrag. Javni promet se je v Ljubljani začel odvijati **6. septembra 1901**, ko je po mestnih ulicah zapeljal **prvi tramvaj**.

Edini družbenik HOLDING LJUBLJANA, d.o.o., (spremenjeno ime ustanovitelja) je dne 11. 7. 2001 sprejel prečiščeno besedilo Akta o ustanovitvi družbe LPP d.o.o., ki je v celoti nadomestil Sklep o preoblikovanju Javnega podjetja Ljubljanski potniški promet, d.o.o. in statut družbe.

Javni prevoz potnikov predstavlja pomemben element življenja v mestu in bistveno vpliva na njegov standard, zato so vse naloge in ukrepi usmerjeni k stalnim izboljšavam za povečanje kakovosti naših storitev.  V letu 2015 smo nadaljevali s prizadevanji za uresničitev cilja, da bi pritegnili nove potnike, povečali njihovo zaupanje in vzpostavili integriran javni prevoz na področju Ljubljanske urbane regije in širše. Vzpostavitev integriranega javnega prevoza, enotna vozovnica, nižja cena prevoza na medkrajevnih linijah in večja ponudba avtobusov so predpogoj, da bi se več ljudi z javnimi prevoznimi sredstvi pripeljalo iz okolice v Ljubljano.

Povezovanje mestnih in medkrajevnih linij in uvajanje novih integriranih linij se je izkazalo kot uspešno in je izboljšalo sodelovanje na področju urejanja javnega prevoza z vsemi sosednjimi občinami.

Kljub zadovoljivim poslovnim rezultatom načrtujemo še nadaljnje izboljševanje poslovanja, ki je nujno, da bi lahko družbo finančno sanirali. Sprejemljivo finančno poslovanje družbe je predpogoj, da bomo lahko našim uporabnikom nudili višji nivo storitev. Zadovoljstvo naših uporabnikov pa je ključno, če želimo pridobiti nove.

Udeleženci so se tudi udeležili vodenega ogleda (ki ga je vodil predstavnik JP Energetika Ljubljana), samopostrežne »PLINSKE črpalke« predvsem namenjene mestnim avtobusom, ki vozijo na plin. Črpalka je namenjena tudi drugim uporabnikom, tudi osebnim vozilom vsem, ki že uporabljajo plinsko gorivo.

K zapisniku je priložena tudi »Predstavitev LPP«

Seja je bila zaključena ob 17.30 uri

Zapisal: Predsednica:

Iztok Bežan Julijana Žibert

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  |  |
|  | | | | | | | |
|  | | | | | | | |
|  | | | | | | | |